Mill-Ħamis, il-kumpanija Ponte Ferries se tibda topera s-servizz tat-trasport bil-baħar bejn Malta u Sqallija. Fi stqarrija, l-kumpanija qalet li se tkun qiegħda topera l-vjaġġi tagħha bejn il-Port il-Kbir, fil-Belt Valletta u l-Port ta' Augusta fi Sqallija wara li ngħatat permess temporanju mill-awtoritajiet Taljani. Dan wara li ftit ġranet wara li kellu jibda s-servizz f'Awissu li għadda, il-kumpanija kienet ħabret li s-servizz kien se jkollu jibda aktar 'il quddiem wara li nqalgħu kwistjonijiet legali. Kien irriżulta li kumpanija oħra oġġezzjonat għas-servizz ta' Ponte Ferries bl-użu tal-port f'Augusta. Aqra aktar Mhux se jibda għalissa s-servizz ta' Ponte Ferries lejn Sqallija Ponte Ferries qalet fi stqarrija l-Ħamis li fl-ewwel xahar li se tkun qed topera, vjaġġ bir-ritorn għal sewwieq u karozza privata se jkun taħt il-€100. Il-prezzijiet għall-passiġġieri jibdew minn €9.99 u tfal taħt it-13-il sena u annimali domestiċi jistgħu jivvjaġġaw mingħajr ħlas. Iċ-ċiklisti wkoll jistgħu jivvjaġġaw bir-rota mingħajr ħlas. Il-kumpanija qalet li s-servizz se jibda jopera ħamest ijiem fil-ġimgħa u jippermetti ħinijiet flessibbli. Kelliema għall-kumpanija qalet li tapprezza l-paċenzja tal-klijenti matul il-ġimgħat li għaddew u rringrazzjat lill-partijiet kollha involuti għall-appoġġ u l-kooperazzjoni kontinwu tagħhom. .td_uid_3_619690fe58253_rand.td-a-rec-img{text-align:left}.td_uid_3_619690fe58253_rand.td-a-rec-img img{margin:0 auto 0 0}